b'\n_START_ARTICLE_\nDanilo Golob\n_START_SECTION_\n\xc5\xbdivljenjepis\n_START_PARAGRAPH_\nDanilo Golob je bil rojen v vasi Grahovo ob Ba\xc4\x8di kot najstarej\xc5\xa1i sin v sedem\xc4\x8dlanski dru\xc5\xbeini. Njegov leto mlaj\xc5\xa1i brat Franc Golob (1910-2002) je bil eden najaktivnej\xc5\xa1ih pripadnikov Tigra na Tolminskem, najmlaj\xc5\xa1i brat Milan Golob pa se je med drugo svetovno vojno kot italijanski vojni ujetnik v Afriki pridru\xc5\xbeil zaveznikom. Ti so ga tam izurili in v letih 1943-1944 vrnili v Slovenijo med partizane. Skupaj z ostalimi "primorskimi padalci" ga je leta 1944 likvidirala OZNA._NEWLINE_Danilo Golob je zaklju\xc4\x8dil \xc5\xa1tudij klasi\xc4\x8dne filologije. Med drugo svetovno vojno je bil aktiven \xc4\x8dlan OF. Po vojni je kot u\xc4\x8ditelj deloval v Portoro\xc5\xbeu, kasneje je pou\xc4\x8deval in kot ravnatelj vodil Klasi\xc4\x8dno gimnazijo v Ljubljani._NEWLINE_Poro\xc4\x8den je bil s Terezijo Golob (roj. Bezen\xc5\xa1ek, ne\xc4\x8dakinjo Antona Bezen\xc5\xa1ka), ki je delala kot farmacevtski tehnik v Centralni lekarni v Ljubljani. Imel je dve h\xc4\x8deri, Andrejo (por. Kocijan\xc4\x8di\xc4\x8d) in Tatjano (por. \xc5\xa0uler).'